Et kjempeflott opphold i en fin og koselig leilighet midt i Alfama. Hugo & Silvia er fantastiske verter. Vi var litt nervøse ettersom dette var vår første reise med vår 4 måneder gamle sønn, men Hugo hentet oss på flyplassen, og hadde til og med et barnesete i bilen til vår lille gutt. I tillegg hadde de plassert en barneseng i leiligheten til ham.

Leiligheten ligger perfekt til i Alfama. Det er stille og rolig på kvelden, selv om man bor midt i byen. Utsikten fra leiligheten er deilig og man kan sitte og se utover mens man hører Fadosang fra gatene. Sangen er ikke plagsom, fordi restaurantene ligger ikke rett nedenfor i den samme gaten.

Leiligheten ligger i tredje etasje og fremstår nyrenovert og fresh. Trappeoppgangen er trang, men den fine utsikten gjør det imidlertid verdt trappeturen alene.

Kan absolutt anbefale denne leiligheten for de som ønsker en tur til Lisboa.